CELEX: 62016CN0097
Language: mt
Date: 2016-02-17 00:00:00
Title: Kawża C-97/16: Talba għal deċiżjoni preliminari mressqa mill-Juzgado de lo Social n° 3 de Barcelona (Spanja) fis-17 ta’ Frar 2016 – José María Pérez Retamero vs TNT Express Worldwide S.L., Transportes Saripod S.L. u Fondo de Garantía Salarial (Fogasa)

2.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/29
            
         Talba għal deċiżjoni preliminari mressqa mill-Juzgado de lo Social no 3 de Barcelona (Spanja) fis-17 ta’ Frar 2016 – José María Pérez Retamero vs TNT Express Worldwide S.L., Transportes Saripod S.L. u Fondo de Garantía Salarial (Fogasa)
   (Kawża C-97/16)
   (2016/C 156/38)
   Lingwa tal-kawża: l-Ispanjol
   
      Qorti tar-rinviju
   
   Juzgado de lo Social no 3 de Barcelona
   
      Partijiet fil-kawża prinċipali
   
   
      Rikorrent: José María Pérez Retamero
   
      Konvenuti: TNT Express Worldwide S.L., Transportes Saripod S.L. u Fondo de Garantía Salarial (Fogasa)
   
      Domandi preliminari
   
   
               1)
            
            
               Id-definizzjoni ta’ “ħaddiem mobbli” li tinsab fl-Artikolu 3(d) tad-Direttiva tal-Parlament Ewropew u tal-Kunsill 2002/15/KE (1), għandha tiġi interpretata fis-sens li tipprekludi dispożizzjoni legali interna bħall-Artikolu 1(3)(g) tal-Istatut tal-Ħaddiema, li jipprevedi li ma jistgħux jitqiesu “ħaddiema mobbli”“l-persuni li jipprovdu servizzi ta’ trasport koperti b’awtorizzazzjonijiet amministrattivi li għandhom, ipprovduti, […] bl-għajnuna ta’ vetturi […] li fir-rigward tagħhom [huma] għandhom il-proprjetà jew setgħa diretta ta’ dispożizzjoni, […]”?
            
         
               2)
            
            
               It-tieni subparagrafu tal-Artikolu 3(e) tad-Direttiva 2002/15/KE (“Għall-iskopijiet ta’ din id-Direttiva, dawk is-sewwieqa li ma jissodisfawx dawn il-kriterji għandhom ikunu suġġetti għall-istess obbligazzjonijiet u jibbenefikaw mill-istess drittijiet bħal dawk li hemm provvediment dwarhom għall-ħaddiema mobbli b’din id-Direttiva”) għandu jiġi interpretat fis-sens li jekk l-ebda kriterju ma jkun issodisfatt jew kriterju wieħed ikun issodisfatt għal persuna sabiex titqies “ħaddiem mobbli”, għandu jfisser li l-persuna kkonċernata hija “ħaddiem mobbli”?
            
         
      (1)  Direttiva tal-Parlament Ewropew u tal-Kunsill 2002/15/KE, tal-11 ta’ Marzu 2002, dwar l-organizzazzjoni tal-ħin tax-xogħol ta’ ħaddiema li jwettqu attivitajiet mobbli tat-trasport fit-toroq (ĠU Edizzjoni Speċjali bil-Malti, Kapitolu 5, Vol. 4, p. 224).